section_heading: Barcelona
paragraph_text: Dana 2. rujna 2019. Barcelona se dogovorila s Las Palmasom oko transfera Pedrija u Barcelonu koji će se dogoditi 1. srpnja naredne godine za početni iznos od 5 milijuna eura.<ref> Za Barcelonu je debitirao 27. rujna 2020. zamijenivši Philippea Coutinha u utakmici La Lige protiv Villarreala koju je Barcelona dobila 4:0.<ref> Na utakmici UEFA Lige prvaka 2020./21. u kojoj je njegov klub 20. listopada pobijedio Ferencváros s visokih 5:1, Pedri je ostvario svoj debitantski nastup u UEFA Ligi prvaka te prvi gol za klub.<ref> Dana 7. studenog postigao je svoj prvi gol u La Ligi i to u utakmici u kojoj je Barcelona pobijedila Real Betis 5:2.<ref> S Barcelonom je 17 travnja pobijedio Athletic Bilbao 4:0 u finalu Copa del Reya.<ref> Dana 8. svibnja, star 18 godina i 164 dana, Pedri je ostvario svoj 50. nastup za klub u svim natjecanjima te je time postao drugi najmlađi igrač kojem je to uspjelo, nakon Bojana Krkića koji je u vrijeme postavljanja rekorda imao 18 godina i 3 dana.<ref>